
1. Indledning 


Aldring påvirker alle aspekter af vores tilværelse gennem hele livet. Selv om den nuværende 
pandemi fortsat udfordrer os, og vi kæmper for at beskytte liv og levebrød, må vi ikke 
glemme en bemærkelsesværdig udvikling, nemlig at europæere aldrig før har levet så længe. 
Dette er en positiv udvikling, som er understøttet af EU's sociale markedsøkonomi. 


I løbet af de sidste fem årtier er den forventede levetid ved fødslen steget med ca. 10 år for 
både mænd og kvinder. De demografiske profiler i EU's regioner varierer meget, navnlig 
mellem by- og landområder, hvor der nogle steder ses en betydelig aldring, mens 
befolkningen i den erhvervsaktive alder andre steder øges. Europa er på ingen måde det 
eneste kontinent med en aldrende befolkning, men processen er længst fremme her. Til 
illustration heraf kan nævnes, at den nuværende medianalder i Europa' på 42,5 år er mere end 
dobbelt så høj som for Afrika. Denne forskel vil fortsat være stor i de kommende årtier. 


Denne tendens har en betydelig indvirkning på menneskers hverdag og på vores 
samfund. Den har konsekvenser for den økonomiske vækst, den finanspolitiske holdbarhed, 
sundheds- og langtidsplejen, trivslen og den sociale samhørighed. Pandemiens 
uforholdsmæssigt store indvirkning på ældre — i form af hospitalsindlæggelser og dødsfald 
— har desuden fremhævet nogle af de udfordringer, som en aldrende befolkning udgør for 
sundheds- og socialområdet. Aldring giver imidlertid også nye muligheder for at skabe nye 
job, fremme social retfærdighed og øge velstanden, herunder inden for senior- og 
plejeøkonomien. 


Medlemsstaterne tager fat på konsekvenserne af aldring ved at forbedre uddannelses- og 
kvalifikationssystemerne, opfordre til et længere og bedre arbejdsliv og fremme reformer af 
de sociale beskyttelsessystemer og pensionssystemerne. På grund af omfanget, hastigheden 
og virkningerne af denne tendens er vi imidlertid også nødt til at se på nye tilgange og sikre, 
at vores politikker er egnede til formålet i en tid med store forandringer — fra den grønne og 
den digitale omstilling til nye former for arbejde og truslen fra pandemier. 


Formålet med denne grønbog er at indlede en bredere politisk debat om aldring for at 
drøfte mulighederne med hensyn til at foregribe og reagere på de udfordringer og muligheder, 
som aldring giver. Der tages i forbindelse hermed særligt hensyn til FN's 2030-dagsorden for 
bæredygtig udvikling og FN's tiår for sund aldring. Kompetencen til at håndtere virkningerne 
af aldring ligger hovedsageligt hos medlemsstaterne, mens EU har forudsætningerne for at 
identificere centrale spørgsmål og tendenser og støtte tiltag vedrørende aldring på nationalt, 
regionalt og lokalt plan. Denne grønbog kan hjælpe medlemsstaterne og regionerne til at 
udvikle deres egne skræddersyede politiske løsninger på aldring. 


' Europa henviser her til hele kontinentet. Kilde: 2019 Revision of UN World Population Prospects. Eurostats 
onlinedatatabel demo_pjanind angiver 43,7 ar som medianalderen for 2019 for EU-27. 


Den europæiske søjle for sociale rettigheder” omfatter en række principper, der direkte eller 
indirekte vedrører områder, der er berørt af aldring, herunder aldersindkomst og pensioner, 
langtidspleje, sundhedspleje, inklusion af personer med handicap, social beskyttelse, balance 
mellem arbejdsliv og privatliv, uddannelse, faglig uddannelse og livslang læring. 
Kommissionen vil snart forelægge en handlingsplan til støtte for den fulde gennemførelse af 
den europæiske søjle for sociale rettigheder. 


Denne grønbog tager udgangspunkt i en livscyklustilgang, der afspejler de samlede følger af 
aldring og fokuserer på både de personlige og de mere generelle samfundsmæssige 
implikationer, der er forbundet med aldring. Disse omfatter alt lige fra livslang læring og 
sund livsstil til finansiering af tilstrækkelige pensioner eller behovet for øget produktivitet og 
en tilstrækkelig arbejdsstyrke til at opretholde sundhedspleje og langtidspleje af ældre. 


Med livscyklustilgangen tages der højde for, at de traditionelle faser af uddannelse, arbejde 
og pensionering er mindre fastlåste og mere fleksible. Den afspejler også, at løsningen på 
befolkningens aldring handler om at finde den rette balance mellem et bæredygtigt 
velfærdssystem og større solidaritet mellem generationerne og retfærdighed mellem unge 
og ældre. Der er mange indbyrdes afhængighedsforhold på tværs af generationer, som skaber 
udfordringer og muligheder og sætter spørgsmålstegn ved vores samfund. Derfor bør unge i 
alle aldre spille en rolle i udformningen af en politisk løsning. 


Kommissionen har sat demografi højt på EU's politiske dagsorden. Den fremlagde i juni 
2020 en rapport”? med de vigtigste fakta om demografiske ændringer og de sandsynlige 
virkninger heraf. Denne grønbog er det første resultat af rapporten og indleder en debat om en 
af de afgørende demografiske forandringer i Europa. Debatten vil være inklusiv og bygge 
videre på arbejdet i de andre EU-institutioner og -organer*, der deltager aktivt i debatten om 
demografiske udfordringer. 


2 Fundamentet 


Årene fra den tidlige barndom til den unge voksenalder påvirker os resten af vores liv. Hvad 
vi oplever og lærer og de vaner, som vi tillægger os, er alle faktorer, der påvirker vores 
fremtidsudsigter, sundhed og trivsel. Hvis der tidligt skabes et godt fundament, kan det 
bidrage til at forebygge, begrænse og udsætte nogle af de udfordringer, som er forbundet med 
aldring. 


7 https://ec.europa.eu/commission/priorities/deeper-and-fairer-economic-and-monetary-union/european-pillar- 


social-rights/european-pillar-social-rights-20-principles da. 

> Rapport om konsekvensen af befolkningsudviklingen i Europa (COM(2020) 241 final af 17.6.2020). 

* F.eks. Rådets konklusioner om demografiske udfordringer — vejen frem (8668/20 af 8.6.2020), Rådets 
konklusioner om ældres menneskerettigheder, deltagelse og trivsel i digitaliseringens tidsalder (11717/2/20 af 
9.10.2020), udtalelse fra Det Europæiske Økonomiske og Sociale Udvalg om "Demografiske udfordringer i 
EU i lyset af de økonomiske og udviklingsmæssige uligheder" af 5. maj 2020 og udtalelse fra Regionsudvalget 
om "Demografiske ændringer: forslag til måling og håndtering af de negative virkninger på EU's regioner" af 
14. oktober 2020. Europa-Parlamentet er også ved at udarbejde en rapport om "Det gamle kontinents 
tiltagende aldring - muligheder og udfordringer i forbindelse med aldringspolitik efter 2020". 


Der er navnlig to politiske koncepter, der kan skabe et velfungerende aldrende samfund, 
nemlig sund og aktiv aldring og livslang læring. Begge fungerer bedst, hvis der sættes ind i 
en tidlig alder, eftersom de er relevante for hele livscyklussen. Det er vigtigt at bemærke, at et 
højt uddannelsesniveau og et højt sundhedsniveau forstærker hinanden. 


2.1. Sund og aktiv aldring 


Sund og aktiv aldring handler om at fremme en sund livsstil gennem hele livet og omfatter 
forbrugs- og ernæringsmønstrene samt niveauet af fysisk og social aktivitet. Det hjælper til at 
mindske risikoen for fedme, diabetes og andre ikkeoverførbare sygdomme, der er stigende. 
Hjerte-kar-sygdomme og kræft er blandt de vigtigste årsager til undgåelig dødelighed blandt 
personer under 75 år i Europa”. En sund og aktiv aldring har en positiv indvirkning på 
arbejdsmarkedet, beskæftigelsesgraden og vores sociale beskyttelsessystemer og dermed også 
på den økonomiske vækst og produktiviteten. 


Sund og aktiv aldring er et personligt valg og ansvar, men den afhænger i høj grad af det 
miljø, hvori mennesker lever, arbejder og omgås med hinanden. Offentlige politikker kan 
spille en vigtig understøttende rolle. Proaktive foranstaltninger kan bidrage til at forebygge 
og opdage sygdomme og beskytte mennesker mod virkningerne af dårligt helbred. De kan 
hjælpe til at sikre, at en sund og aktiv aldring bliver et lettere valg, herunder for sårbare 
personer. Der findes innovative metoder til at fremme en sund livsstil blandt børn og unge, 
herunder gennem digital teknologi, spil, læringsplatforme og apps. Personlige lægemidler kan 
på et tidligt tidspunkt bidrage til at konstatere, hvem der risikerer at udvikle bestemte 
sygdomme senere i livet. 


Selv om medlemsstaterne er ansvarlige for deres egne sundhedspolitikker, kan EU støtte 
deres indsats, herunder gennem det nye EU4Health-program, f.eks. i bekæmpelsen af kræft 
og demens og fremme af psykisk sundhed og ved at fremme sund ernæring og kost samt 
regelmæssig fysisk aktivitet. Formålet med Europas kræfthandlingsplan er således at tage fat 
på hele sygdomsforløbet lige fra forebyggelse til overlevelse. Overvågning og udveksling af 
oplysninger om nationale sundhedsinitiativer kan bidrage til at mindske forskellene i tilgang 
og udbud mellem og inden for landene. 


2.2. Uddannelse med et livslangt læringsperspektiv 


Livslang læring — investering i menneskers viden, færdigheder og kompetencer gennem 
hele livet — er en del af løsningen på de udfordringer, der er forbundet med aldring. En 
fortsat investering i læring har mange positive virkninger, herunder erhvervelse og 
ajourføring af færdigheder, som hjælper folk med at forblive beskæftigelsesegnede, sikre 
vellykkede jobskifte og gøre fremskridt professionelt, hvilket holder dem i arbejde og øger 
jobtilfredsheden. I en verden i hastig forandring er livslang læring en nødvendighed, idet 
karrierer og uddannelsesmuligheder ændrer sig hurtigt. Fortsat læring kan også bidrage til at 
forsinke demens og forebygge kognitiv tilbagegang i forbindelse med aldring. Det er desuden 
en måde, hvorpå ældre kan spille en aktiv rolle i samfundet. Udvikling af 
medborgerskabskompetencer er afgørende for livslang demokratisk deltagelse. 


5 Kilde: Eurostats onlinedatatabel: HLTH CD. APR og Preventable and treatable mortality statistics. 


Livslang læring er mest effektiv, når den starter tidligt i livet. De første leveår er afgørende 
for udviklingen af kognitive og sociale færdigheder. Der er dokumentation for, at adgang til 
førskoleundervisning og børnepasning af høj kvalitet har en varig effekt på resultaterne i 
og uden for skolen. På trods af forbedringer inden for uddannelsesvæsenet, er der stadig for 
mange unge, der forlader skolen tidligt og har store problemer med grundlæggende 
færdigheder såsom læsefærdigheder og manglende viden om naturfag og matematik. Det 
samme gælder for voksne. Det er foruroligende, at én ud af fem unge i Europa mangler 
grundlæggende digitale færdigheder. Studerende fra dårligt stillede miljøer er 
overrepræsenteret blandt dem, der klarer sig dårligt. Det tyder også på, at personer med 
lavere grundlæggende færdigheder har risiko for at ende i en situation med et lavt 
færdighedsniveau, eftersom de ikke i samme grad som personer med flere færdigheder 
deltager i læringsaktiviteter. 


Der er store muligheder for at udvikle ældres færdigheder og forbedre, hvordan de valideres 
samt, hvordan erhvervsvejledning stilles til rådighed. Voksenuddannelse bidrager til at 
forbedre beskeftigelsesegnetheden pa et arbejdsmarked i forandring, idet nye 
færdighedsbehov, især i forbindelse med den grønne og den digitale omstilling, giver 
mulighed for nye job. 


Alt dette er hjørnestenen i gennemførelsen af den europæiske dagsorden for færdigheder, som 
for nylig blev vedtaget af Kommissionen”, I forbindelse med oprettelsen af et europæisk 
uddannelsesomrade’ inden 2025 arbejder vi hen imod adgang til uddannelse af høj kvalitet 
for alle, hvor der tages særligt hensyn til dem, der risikerer dårlige resultater og social 
udstødelse. 


2.3. Territoriale aspekter af adgangen til uddannelse 


Adgang til uddannelse af høj kvalitet kan ikke tages for givet, især i tyndtbefolkede 
regioner, hvor folk kan være nødt til at rejse over lange afstande til de relevante faciliteter. 
Kombinationen af lave fødselstal og udvandring af unge kan mindske efterspørgslen efter 
skolegang i landdistrikterne og fjerntliggende regioner. 


Dette kan føre til en ond cirkel, hvor antallet af børn kan falde til et så lavt niveau, at det er 
vanskeligt at retfærdiggøre, at en skole holdes åben. Dette gør det til gengæld mindre 
attraktivt for familier med børn at flytte til eller blive i en sådan region. 


Skiftet til fjernundervisning som følge af covid-19-udbruddet har givet nogle erfaringer i 
brugen af digital teknologi inden for uddannelse. Det har imidlertid yderligere fremhævet de 
uligheder, som gør sig gældende i landdistrikterne med hensyn til adgang til digitale tjenester. 
Behovet for investeringer i konnektivitet er sandsynligvis størst i landdistrikter og 
fjerntliggende områder, mens de sandsynligvis har ringere adgang til prismæssigt 
overkommeligt bredbånd af høj kvalitet samt de anordninger og færdigheder, der er 
nødvendige for at gøre brug af det. Dette har betydet, at det for nogle børn ikke har været 
muligt at fortsætte undervisningen under pandemien, hvilket har øget de eksisterende 
uligheder med hensyn til bedre servicerede regioner. Med de nye tilgange kan man 


é COM(2020) 274 final af 1.7.2020. 
7 COM(2020) 625 final af 30.9.2020. 


kombinere klasseundervisning med digital læring af høj kvalitet for at forbedre adgangen til 
uddannelse i både byområder og landdistrikter. I handlingsplanen for digital uddannelse? 
foreslås der en samlet tilgang til digital læring og uddannelse på EU-plan. 


1. Hvordan kan man fremme politikker for sund og aktiv aldring fra en tidlig alder og 
gennem hele livet for alle? Hvordan kan børn og unge blive bedre rustet til en længere 
forventet levetid? Hvilken form for støtte kan EU yde til medlemsstaterne? 


2. Hvad er de største hindringer for livslang læring gennem hele livet? På hvilket tidspunkt 
i livet ville det give størst resultat at tackle disse hindringer? Hvordan bør dette 
håndteres specifikt i landdistrikter og fjerntliggende områder? 


3. Størst muligt udbytte af de erhvervsaktive ar 


EU's befolkning i den erhvervsaktive alder har været faldende i et årti og forventes fortsat at 
falde”. Risikoen for mangel på arbejdskraft stiger, idet den samlede befolkning forbliver 
konstant. Dette gør det vanskeligt opretholde produktionen og leveringen af tjenesteydelser 
og har i sidste ende en indvirkning på vores velstand og velfærd. For at kompensere for den 
faldende befolkning i den erhvervsaktive alder bør EU og medlemsstaterne fremme 
politikker, der bringer flere mennesker ind på arbejdsmarkedet, muliggør et længere 
arbejdsliv og øger produktiviteten. Potentialet i mindre udviklede regioner, dvs. de regioner 
med et BNP pr. indbygger på 75 % af gennemsnittet i EU, kan også udnyttes bedre med 
passende investeringer til støtte for den regionale udvikling. 


3.1. Flere mennesker i arbejdsstyrken 


Større deltagelse på arbejdsmarkedet og et længere arbejdsliv kan afhjælpe problemet med et 
aldrende samfund og en faldende befolkning i den erhvervsaktive alder”, Forskelsbehandling 
på arbejdspladsen — eller i jobsøgningsprocessen — er imidlertid udbredt og kan påvirke 
visse grupper mere end andre. At sikre, at personer med racemæssig eller etnisk 
minoritetsbaggrund fuldt ud kan udnytte deres potentiale, fører til bedre sociale og 
økonomiske resultater for alle. I denne sammenhæng er det afgørende, at der fortsat arbejdes 
på at opbygge en Union med ligestilling, og at den gældende lovgivning gennemføres fuldt 
ud. 


Beskæftigelsesgraden blandt kvinder (mellem 20-64 år) i EU er fortsat 11,7 procentpoint 
lavere end for mænd, og flere kvinder arbejder på deltid, på trods af at flere kvinder end 
mænd har en universitetsgrad”. 


Foranstaltninger til fremme af kvinders og mænds ligelige deltagelse i både lønnet og ulønnet 
familiearbejde kan bidrage til at øge beskæftigelsesgraden blandt kvinder, herunder ved at 
gøre det lettere for mennesker og familier at opnå en bedre balance mellem arbejde og 
privatliv. En indsats for at forbedre ligestillingen på arbejdsmarkedet og udligne de 


ë COM(2020) 624 final af 30.9.2020. 

? Kilde: Eurostats onlinetabeller demo. pjan og proj_19np. 

"IRC, Demographic Scenarios for the EU: Migration, Population and Education, 2019. 
ll Kilde: Eurostats onlinetabel lfsi emp a. 


kønsbestemte skævheder kan øge mænds deltagelse i husligt arbejde og familiepleje — hvis 
den kombineres med strukturelle foranstaltninger til reform af skatte- og velfærdssystemerne. 
I forbindelse med EU's strategi for ligestilling mellem mænd og kvinder for 2020-2025” er 
der allerede blevet fastsat en række vigtige foranstaltninger på dette område. 


Nye data” viser, at 5,4 % af kvinder (og 2,2 % af mænd) mellem 18-64 år har reduceret deres 
arbejdstid eller afbrudt deres arbejde i mere end en måned for at tage sig af syge og/eller 
ældre handicappede slægtninge. Bedre adgang til kvalitetsbørnepasning, formel langtidspleje 
og støtte til uformelle plejere bidrager ikke blot til at opfylde ældres stigende behov, men gør 
det muligt for flere arbejdstagere — navnlig kvinder — at komme ud på og forblive på 
arbejdsmarkedet. 


Hvis personer med indvandrerbaggrund får mulighed for at udføre et arbejde, der afspejler 
deres kvalifikationer og færdigheder, kan de integreres bedre. Dette vil bidrage til øget social 
samhørighed, økonomisk vækst og mindskelse af uligheder. 


Lovlig migration kan bidrage til at afhjælpe manglen på kvalificeret arbejdskraft og dermed 
imødekomme arbejdsmarkedets behov. Højtuddannede indvandrere har større sandsynlighed 
for at være overkvalificerede til det job, de udfører, end gennemsnittet. Det er særlig 
vanskeligt at udnytte indvandrerkvinders potentiale som følge af strukturelle hindringer, 
herunder adgang til økonomisk overkommelig børnepasning af høj kvalitet. Kommissionen 
fremlagde i november 2020 en ny handlingsplan for integration og inklusion for 2021-2027", 
som tager hensyn til indvandrerbefolkningernes forskellige situationer og hjælper 
medlemsstaterne og andre relevante interessenter med at finde de rette løsninger i deres 
integrations- og integrationspolitikker. Som en opfølgning på den nye pagt om migration og 
asyl” afsluttede Kommissionen for nylig en offentlig hgring om fremtiden for lovlig 
migration i EU, og den agter at foreslå en række foranstaltninger, herunder en pakke om 
"talent og færdigheder" med mulighed for at udvikle en EU-talentpulje. 


Der er også mulighed for at afhjælpe manglen på arbejdskraft ved at øge beskæftigelsen 
blandt personer med handicap, hvilket forudsætter visse tilpasninger og et tilgængeligt 
arbejdsmiljø. 


Trods de seneste stigninger er beskæftigelsesgraden blandt ældre arbejdstagere i EU lavere 
end gennemsnittet. Kun 59,1 % af personer mellem 55-64 år var i beskæftigelse i 2019, 
hvorimod 73,1 % af alle personer mellem 20-64 var i beskæftigelse". Risikoen for 
langtidsledighed stiger for personer over 50 år". Mange ældre arbejdstagere står over for 
vanskeligheder med hensyn til ansættelse, adgang til uddannelsesmuligheder, jobskifte og 
alderstilpassede opgaver. Der kunne i højere grad tilskyndes til at fremme ældres 
arbejdsmarkedsdeltagelse, f.eks. ved at give arbejdsgiverne skatteincitament til at ansætte 
ældre arbejdstagere. 


1? COM(2020) 152 final af 5.3.2020. 

3 Beskæftigelsesundersøgelse, Care for incapacitated relatives. 
14 COM(2020) 758 final af 24.11.2020. 

* COM(2020) 609 final af 23.9.2020. 

16 Kilde: Eurostats onlinetabel lfsi_emp_a. 

" Kilde: lfsa_upgan. 


I nogle sektorer, såsom landbrugssektoren, fortsætter ældre med at arbejde efter, at de har 
nået pensionsalderen enten efter eget valg, pga. deres levevilkår, manglen på en potentiel 
erhverver eller pga. dårlige pensionsordninger. Fysiske aspekter — hvad enten der er tale om 
ergonomi eller tilgængelighed — og fleksible arbejdsvilkår gør det muligt for ældre 
arbejdstagere at udskyde deres pension, hvis de ønsker det. Arbejdsulykker og 
erhvervssygdomme bliver farligere, jo ældre man bliver. Gode arbejdsvilkår, herunder 
sikkerhed og sundhed på arbejdspladsen, hjælper til at beskytte sundheden hos arbejdstagere i 
alle aldre og fremmer dermed trivsel og reducerer andelen af førtidspensioneringer. Digitale 
teknologier kan hjælpe arbejdstagerne og give arbejdsmiljøer, der er bedre indrettet ved hjælp 
af IKT-baserede personaliserede systemer, wearables og mobile sundhedsapplikationer. 


Iværksætteri blandt ældre kan forlænge arbejdslivet, reducere arbejdsløsheden blandt 
ældre, forbedre den sociale inddragelse af ældre og fremme innovation gennem 
opstartsvirksomheder. Det kan fremme læring mellem generationerne og sikre 
videnoverførsel. Ved at gøre opmærksom på muligheden for at blive iværksætter sent i 
karrieren kan man bidrage til at modvirke aldersdiskrimination, som kan være en hindring for 
en sådan aktivitet. Grundlæggende retsprincipper kan støtte ældre iværksættere ved at fjerne 
modincitamenter i skatte- og socialsikringssystemerne, og derved give dem målrettet 
rådgivning og sikre adgang til finansiering. 


3.2. Produktivitet, innovation og forretningsmuligheder 


Produktivitetsvæksten er aftaget i alle de udviklede økonomier i de seneste årtier. På grund af 
en faldende befolkning i den erhvervsaktive alder er højere produktivitet afgørende for at 
understøtte en bæredygtig og inklusiv økonomisk vækst og højere levestandard i EU. Den 
grønne og den digitale omstilling giver mulighed for at sætte gang i produktivitetsvæksten 
ved at fremme innovation i form af nye teknologier og forretningsmodeller. Innovation kan 
også bidrage til at forbedre ressourceeffektiviteten, mens arbejdsbesparende teknologier kan 
afbøde udfordringerne ved en faldende befolkning i den erhvervsaktive alder. 


Tilstrækkelige og effektive investeringer i forskning og udvikling og immaterielle aktiver 
generelt er afgørende for at fremme innovation og indførelsen af nye teknologier. En effektiv 
offentlig administration, et effektivt retssystem, et gunstigt erhvervsklima, effektive 
konkurrencepolitikker og retfærdige, transparente og effektive tilskudsordninger og 
beskatningsordninger, som hænger sammen med de langsigtede mål om social og 
miljømæssig bæredygtighed, spiller også en rolle med hensyn til at fremme produktivitet og 
innovation. 


En af mulighederne for EU er "seniorøkonomien" — dette udtryk henviser til en generel 
ændring i efterspørgslen efter varer og tjenesteydelser, der afspejler ældres specifikke behov 
og præferencer. Seniorøkonomien forventes at vokse med ca. 5 % om året fra 3,7 billioner 
EUR i 2015 til 5,7 billioner EUR i 2025", 


Seniorøkonomien kan skabe nye jobmuligheder i forskellige sektorer, bl.a. inden for 
turisme, intelligente hjem, der fremmer en uafhængig tilværelse, hjælpemiddelteknologi, 


18. https://ec.europa.ewdigital-single-market/en/news/silver-economy-study-how-stimulate-economy-hundreds- 


millions-euros-year. 


tilgængelige produkter og tjenesteydelser, servicerobotteknologi, wellness, kosmetik og 
mode, sikkerhed, kultur, personlige og automatiserede mobilitetstjenester og banksektoren. 
Videnskabelig og medicinsk innovation vil også øge mulighederne for teknologiudviklere 
og højt kvalificeret sundhedspersonale og omsorgspersoner, samtidig med at der skabes det 
gennembrud, der er nødvendigt for at tackle et aldrende samfund. 


Telemedicin, smartphoneapps og biosensorer til fjerndiagnosticering og -overvågning kan 
forbedre patienternes resultater. Ny hjælpemiddelteknologi kan give ældre med et handicap 
mulighed for at forblive uafhængige længere og fortsat kunne deltage i samfundet. Et 
veludviklet marked for produkter og tjenester til sund og aktiv aldring kan gøre sundheds- 
og socialplejesystemerne mere effektive og dermed potentielt også gøre dem mere 
bæredygtige. 


3.3. Beskæftigelse og produktivitet set fra et territorialt perspektiv 


Kortet nedenfor viser, i hvilket omfang det er nødvendigt at forlænge arbejdslivet for at 
imødegå virkningen af befolkningens aldring i EU's regioner. Kun en ud af fem regioner i EU 
forventes at få en voksende befolkningsandel i den erhvervsaktive alder mellem 2020 og 
2040. Disse regioner omfatter ofte hovedstaden, en anden stor by og/eller forstæderne hertil. 
Virksomheder i de få regioner med en voksende befolkningsandel i den erhvervsaktive alder 
vil have lettere ved at besætte ledige stillinger og udvide deres virksomhed. Virksomheder i 
regioner med en faldende befolkningsandel i den erhvervsaktive alder risikerer derimod at 
mangle arbejdskraft, medmindre arbejdskraften bliver mere mobil. De vil derfor skulle 
investere forholdsvis mere i arbejdskraftbesparende teknologi bare for at producere samme 
mængde varer eller tjenesteydelser. 


Kort 1. Forventet maksimal erhvervsaktiv alder, som sikrer, at befolkningsandelen i 
den erhvervsaktive alder forbliver konstant i 2040 

Potentialet i de mindre udviklede regioner, herunder landdistrikter, bør undersøges 
nærmere, f.eks. for at kunne udnytte nye muligheder i seniorøkonomien. 
Samhørighedspolitikken spiller en vigtig rolle i denne udvikling. Der er stor forskel på 
landdistrikterne i Europa, idet nogle klarer sig godt både økonomisk og socialt, mens andre er 
i økonomisk og/eller social tilbagegang. Livskvaliteten menes ofte at være bedre i 
landdistrikterne end i byerne. Det at være tæt på naturen, den friske luft, en større 
fællesskabsfølelse og lavere huspriser tiltrækker folk fra byerne. Hvis landdistrikterne 
udstyres med tilstrækkelig grundlæggende infrastruktur, transportmuligheder og de rette 
betingelser for økonomisk aktivitet, kan de blive attraktive både for personer i den 
erhvervsaktive alder og for en aldrende befolkning. 


Digital konnektivitet kan også gøre det lettere for fjerntliggende områder at få adgang til 
ordentlig uddannelse og gode jobmuligheder, hvilket covid-19-krisen har vist. Krisen har 
også vist, at telearbejde for visse erhvervs vedkommende kan gøre det muligt at undgå 
pendling med alle de konsekvenser, det har i form af luftforurening og transporttid. 


Hvis infrastruktur, hvad enten det gælder transport til skoler, adgang til boliger, postnettet 
eller sundhedspleje, og udbuddet af tjenester, f.eks. uddannelse og sundheds- og 
langtidspleje, tilpasses de lokale behov, kan det øge udviklingsmulighederne. 


3. Hvilke innovative politiske foranstaltninger bør overvejes nærmere for at øge deltagelsen i 
arbejdsmarkedet, især ældre arbejdstageres deltagelse? 


4. Er der behov for flere politikker og tiltag på EU-plan, som støtter iværksætteri blandt 
ældre? Hvilken form for støtte er der brug for på EU-plan, og hvordan kan vi bygge videre 
på de gode eksempler på social innovation, der er set i samarbejdet mellem unge og ældre 
iværksættere? 


5. Hvordan kan EU's politikker hjælpe mindre udviklede regioner og landdistrikter med at 
tackle de udfordringer, en aldrende befolkning og affolkning giver? Hvordan kan de 
områder i EU, der er berørt af både affolkning og aldring, udnytte seniorøkonomien 
bedre? 


4. Nye muligheder og udfordringer i forbindelse med pensionering 


Aldrig for i europæisk historie har sa mange mennesker levet sa længe og været ved sa godt 
helbred. Flere end nogensinde før forbliver aktive længere, forlænger arbejdslivet og deltager 
i sociale aktiviteter efter at være gået på pension. Takket være en sundere livsstil og 
medicinske fremskridt (bedre forebyggelse, diagnosticering og behandling af sygdomme) er 
de fleste pensionister i god form og kan vælge, hvordan de vil bruge deres tid”, Alt dette er 
med til at ændre opfattelsen af at blive ældre og til at belyse det vigtige bidrag, ældre yder til 
samfundet og økonomien gennem læring og samhørighed på tværs af generationerne. 


Pensionisttilværelsen kan dog også indebære vanskeligheder både for den enkelte, men også 
for de sociale beskyttelsessystemer til gavn for ældre. Hvis vi skal sikre hensigtsmæssige og 
holdbare pensionssystemer til rimelige priser, bliver vi nødt til at se kritisk på, hvor egnede 
de aktuelle pensionssystemer er til at håndtere en hastigt aldrende befolkning. 


1 Kilde: Eurostats 2020 udgave af Ageing Europe. 


4.1. Ældre forbliver aktive 


Frivilligt arbejde kan fremme solidaritet og samarbejde på tværs af generationer og være 
værdifuldt og til gavn for både unge og gamle i form af viden, erfaring og selvværd. Samtidig 
har frivilligt arbejde også stor økonomisk værdi. Dataene viser, at en femtedel af de 65-74- 
årige deltager i formelt frivilligt arbejde, mens personer på 75 og derover også forbliver 
aktive i det omfang, deres helbred tillader det”, I løbet af covid-19-pandemien har 
pensionister bidraget til samfundet ved at vende tilbage som læge- eller plejepersonale eller 
ved at yde frivillige tjenester, der kan gøre andres dagligdag lidt lettere. 


Mange, især ældre kvinder, fungerer som ulønnede plejere, primært i deres familie (hvor de 
sørger for deres forældre, partnere, børn eller børnebørn), hvilket betyder, at den generation, 
der er i den vigtigste arbejdsdygtige alder, kan få arbejds- og familieliv til at hænge sammen. 


Læring på tværs af generationer, bl.a. vejledning eller erfaringsudveksling, giver unge og 
ældre mulighed for at udveksle viden og kompetencer. Megen udveksling mellem 
generationerne sker uformelt i samfundet som led i aktiviteter på biblioteker og museer, i 
sportsforeninger eller andre foreninger, i religiøse institutioner osv. 


Aktiv mobilitet fremmer også aktiv aldring. Gåture og cykling er populært i mange 
medlemsstater, også blandt folk over 65. Nye former for elektrisk mobilitet, især elcykler, 
giver allerede en fleksibilitet, som nogle ældre har brug for til at komme rundt. Samtidig 
giver det dem mulighed for at bruge et aktivt transportmiddel og reducere deres 
transportemissioner. 


4.2. Fattigdom blandt ældre 


For de fleste mennesker medfører det at gå på pension en nedgang i indkomsten, og for nogle 
er det ligefrem ensbetydende med fattigdom. I takt med at mennesker bliver ældre, har de 
større risici for at få udgifter som følge af f.eks. behovet for sundhedspleje og navnlig 
langtidspleje. 


Pensionen er den vigtigste indtægtskilde for de fleste pensionister. Hvis den skal forblive 
tilstrækkelig, i takt med at den forventede levetid øges, må folk fremover blive ved med at 
arbejde længere. Ikke desto mindre er der stadig nogle, der har en større risiko for fattigdom i 
alderdommen end andre, bl.a. energifattigdom. Det er især personer, som har haft en lav 
indkomst, et afbræk i karrieren, eller som har haft job eller været i en branche, hvor der kun 
er begrænset beskyttelse, såsom atypiske arbejdstagere og selvstændige. 


Det er stadig bestemte grupper, der har den største risiko. Der er en tendens til, at kvinder 
tjener mindre, har en kortere og mindre lineær karriere, arbejder på deltid og påtager sig flere 
ulønnede omsorgsforpligtelser. I EU er kvinders pension i gennemsnit 29,5 % lavere end 
mænds”, I 2019 risikerede 37 % tredjelandsmigranter fattigdom og social udelukkelse mod 


% Yderligere oplysninger findes i Eurostats onlinetabel: ilc scp19. 
21 Kilde: Eurostats onlinetabel ilc pnp13. 


22 % af EU's mobile borgere”. I de kommende år har de måske større risiko for fattigdom i 
alderdommen på grund af et kortere arbejdsliv i EU. 


Ældre med handicap kan stå over for særlige problemer. Personer i den erhvervsaktive 
alder, som bliver handicappede, får ofte en form for arbejdsmarkedsrelateret støtte som 
kompensation for indkomsttab og ekstra udgifter. Selv om en given støtte i mange tilfælde 
ikke er tilstrækkeligt, er personer, som bliver handicappede efter pensioneringen ofte slet ikke 
berettiget til disse ydelser. 


Tekstboks 1. Ældres uafhængighed, deltagelse og rettigheder 


Den europæiske søjle for sociale rettigheder tjener som en rettesnor for udviklingen af bedre 
arbejds- og levevilkår for alle uanset alder og reelle sociale rettigheder. Den omfatter en 
række principper, som har fokus på de udfordringer, aldring giver. 


Ældre føler sig ofte sårbare; nogle på mere end én måde, f.eks. ældre med dårligt helbred 
eller et handicap” eller ældre, der tilhører et etnisk eller religiøst mindretal eller er LGBTIQ. 
Nogle har måske brug for hjælp, som direkte handler om at beskytte dem selv eller deres 
aktiver såsom forvaltning af økonomi eller lægebehandling. Dette fremhæves også i den 
seneste nye forbrugerdagsorden”^. Sårbare ældre kan desuden risikere at blive udsat for 
misbrug i form af f.eks. omsorgssvigt eller fysisk eller psykisk vold. Det høje dødstal blandt 
sårbare ældre i løbet af pandemien understreger, hvor vigtigt det er at beskytte deres 
uafhængighed, sundhed og levevilkår. 


Adgang til varer og tjenester, herunder offentlige tjenester, og deltagelse i det politiske, 
sociale og kulturelle liv forudsætter i stigende grad digitale færdigheder. Den teknologiske 
udvikling kan forstærke ældre menneskers sårbarhed, f.eks. hvis de er mindre fortrolige med 
eller trygge ved digitale værktøjer eller har begrænset adgang til digital teknologi. Dette gør 
dem mere udsatte for svig, svindel og ulovlig handel, hvilket også har været tilfældet under 
pandemien og nedlukningen. Ældre, som bor i udlandet, eller som ejer aktiver i udlandet, kan 
også være særligt sårbare på grund af sprogbarrierer og manglende kendskab til det 
administrative eller retslige system, og der kan vere behov for særlige 
beskyttelsesforanstaltninger i situationer, der går på tværs af grænser. 


Stigningen i antallet af ældre i EU giver anledning til særlige sikkerhedsproblemer, da 
organiserede kriminelle ofte går målrettet efter ældre, f.eks. ved personligt fremmøde i deres 
hjem, bondefangeri på gaden, indbrud, lommetyveri eller andre former for svindel og 
forbrydelser. 


Hvis ældre skal kunne udøve deres rettigheder, forblive uafhængige og deltage i samfundet i 
videst muligt omfang, må der tages højde for sådanne særlige situationer, og 
beslutningstagere på alle niveauer må om nødvendigt tackle dem. 


? Kilde: Eurostats onlinetabel ilc_peps05. 

3 BU deltager i FN's konvention om rettigheder for personer med handicap (UNCRPD) for at beskytte 
handicappedes rettigheder og værdighed. 

*“ COM(2020) 696 final af 13.11.2020. 


4.3. Tilstrækkelige, retfærdige og bæredygtige pensionssystemer 


Det er velkendt, at det er vanskeligt at fastholde tilstrækkelige, retfærdige og bæredygtige 
pensioner i et aldrende samfund, og det er flere gange blevet fremhævet, bl.a. i Rådets og 
Kommissionens fælles rapporter om pensioners tilstrækkelighed”, at folk er nødt til at 
foretage yderligere opsparinger. Medmindre der gennemføres yderligere reformer, vil flere 
pensionister og færre personer i den erhvervsaktive alder sandsynligvis betyde højere 
bidragssatser og lavere pensionsdækningsgrad, hvis man vil sikre bæredygtige offentlige 
finanser. En sådan udvikling kan skabe en dobbelt byrde for de yngre generationer og dermed 
rejse spørgsmålet om retfærdighed mellem generationerne. 


Et længere arbejdsliv er en af de oplagte løsninger. Ifølge Eurostats seneste 
befolkningsfremskrivning vil ældrekvoten”ć i 2040 kun forblive på samme niveau som i 
2020, hvis den erhvervsaktive del af livet forlænges til 70 år. Der er dog betydelige forskelle 
mellem medlemsstaterne, hvilket viser, at udfordringerne i Europa er forskellige. Hvis 
ældrekvoten skal forblive den samme i 2040 som i 2020, viser fremskrivninger, at 
arbejdslivet i Malta, Ungarn og Sverige kun skal forlænges til 68, mens det i Litauen og 
Luxembourg skal forlænges til 72. Allerede i 2019 var der store forskelle på ældrekvoten 
med 22 i Luxembourg, 39 i Italien og 38 i Finland”. 


Pensionssystemerne kunne fremme et længere arbejdsliv ved at tilpasse pensionsalderen, 
arbejdslivets længde, pensionsbidragssatserne eller pensionsydelserne automatisk, således at 
de afspejler en højere forventet levealder. Pensionssystemerne kunne også gøres mere 
tilstrækkelige og bæredygtige, hvis mulighederne for tidlig pensionering begrænses til 
objektivt set berettigede tilfælde, og hvis der indføres en generel ret til at arbejde ud over 
pensionsalderen og fleksible pensionsordninger. 


Hvis pensionssystemerne skal blive mere tidssvarende, skal der ved en omlægning ses nøje 
på omfordelingen og retfærdigheden i pensionssystemerne. Dette kunne bl.a. indebære at se 
på faktorer som den stigende demografiske byrde for kommende generationer, en rimelig 
behandling af arbejdstagere, som starter på arbejdsmarkedet i en tidlig alder, 
omfordelingskapaciteten på tværs af indkomstgrupper, beskyttelse af familierelaterede 
karriereafbrydelser og udfasning af særlige pensionsordninger. 


De personer, som ikke vil være i stand til at forlænge arbejdslivet, bør også fremover have 
adgang til en pension, som gør det muligt at opretholde en værdig levestandard i 
alderdommen. Dette kunne ske bl.a. ved pensionspoints, minimumspensioner, pensioner 
baseret på bopæl og social bistand, der er rettet mod, eller som også er tilgængelig for ældre. 


Hvis man sikrer, at pensionssystemerne omfatter forskellige former for økonomisk aktivitet, 
f.eks. ved at udvide adgangen til dem til flere typer arbejdstagere og selvstændige, vil det 
bidrage til at sikre deres tilstrækkelighed, til at sikre bidragsgrundlaget og til at mindske 


2 Hvert tredje år offentliggør Rådet og Kommission en fælles rapport om aldring og rapporten om pensioners 
tilstrækkelighed (næste udgaver offentliggøres i 2021). 

7 Ældrekvoten anvendes her som forholdet mellem antallet af personer på 65 og derover og antallet af personer 
mellem 20 og 64. Værdien udtrykkes pr. 100 personer i den erhvervsdygtige alder (15-64). 

*7 Kilde: Eurostats onlinetabel proj 19np og beregninger foretaget af Kommissionens Generaldirektoratet for 
Regionalpolitik og Bypolitik. Yderligere oplysninger findes her. 


ulighederne på arbejdsmarkedet. Eftersom ændringer i økonomien og arbejdslivet kan 
påvirke bidragsgrundlaget, kan medlemsstaterne blive nødt til at overveje, hvordan deres 
sociale beskyttelsessystemer skal finansieres. 


Borgerne skal oplyses bedre om, hvad deres pensionsrettigheder er. Sikre og 
omkostningseffektive supplerende pensioner af høj kvalitet, bl.a. det paneuropæiske 
personlige pensionsprodukt (PEPP), som supplerer lovpligtige pensionsordninger, kan 
udgøre yderligere pensionsopsparinger. Ved udarbejdelsen af politikker, der skal fremme og 
anspore til at deltage i supplerende pensionsordninger, bør der ses på de finanspolitiske 
omkostninger og omfordelingseffekten, og det bør tilstræbes at skabe ligevægt mellem en 
bred og inklusiv dækning og beskyttelse mod følgerne af markedsvolatiliteten på den ene side 
og omkostningseffektivitet på den anden. 


6. Hvordan kan man understøtte ældres deltagelse i frivilligt arbejde og læring på tværs af 
generationer, også på tværs af grænser, så man fremmer videndeling og aktivt 
medborgerskab? Hvilken rolle kan en digital platform eller andre initiativer på EU-plan 
spille, og hvem skulle sådanne initiativer henvende sig til? Hvordan kan unges frivillige 
arbejde sammen med og til gavn for ældre kombineres i initiativer på tværs af 
generationer? 

7. Hvilke tjenester og vilkår skal være til stede eller skal forbedres for at sikre, at ældre 
forbliver uafhængige, bevarer deres rettigheder og kan deltage i samfundet? 

8. Hvordan kan EU hjælpe sårbare ældre, som ikke er i stand til at beskytte deres egne 
finansielle og personlige interesser, navnlig i situationer, hvor flere lande er involveret? 

9. Hvordan kan EU støtte medlemsstaternes bestræbelser på at skabe mere retfærdige 
sociale beskyttelsessystemer på tværs af generationer, køn, alder og indkomstgrupper og 
samtidig sikre, at systemerne hænger sammen økonomisk? 

10. Hvordan kan risikoen for fattigdom blandt ældre begrænses og tackles? 

11. Hvordan sikrer vi tilstrækkelige pensioner til dem (primært kvinder), der i løbet af deres 
arbejdsliv bruger lange perioder på ulønnet arbejde (ofte pleje af andre)? 

12. Hvilken rolle kan supplerende pensioner spille med hensyn til at sikre tilstrækkelige 
pensionsindtægter? Hvordan kan de udrulles i hele EU, og hvilken rolle spiller EU i den 
forbindelse? 


5. Opfyldelse af en aldrende befolknings stigende behov 


Uanset at flere forventes at leve længere ved godt helbred, stiger risikoen for sygdomme eller 
handicap, i takt med at man bliver ældre. Mange ældre bliver gradvist mere skrøbelige og 
afhængige af langtidspleje. 


7 PEPP er en frivillig personlig pensionsordning, som skal indføres i 2022, og som vil give forbrugerne et nyt 
paneuropæisk produkt, hvorved de kan spare op til pension. Jf. Rådets forordning (EU) 2019/1238 af 20. 
juni 2019. 


Figur 1. I EU stiger graden af, hvor afhængige ældre føler sig”, med alderen, 2015- 
2019 

Kilde: Beregning foretaget af Kommissionens Generaldirektorat for Økonomiske og Finansielle 
Anliggender baseret på Eurostats onlinedatatabel hlth_silc_06. 


Sundhedsfremme og sygdomsforebyggelse i form af sund levevis, sundhed og sikkerhed på 
arbejdspladsen samt et aktivt socialt liv kan være med til at begrænse eller udskyde sådanne 
problemer. Understøttende politikker såsom byfornyelse, nyt liv i landområder og gode 
adgangsforhold i bygninger og transportmidler kan gøre livet lettere, især for personer med 
begrænset førlighed. 


Selv om sådanne politikker kan bidrage til at mindske den generelle udfordring, vil aldring og 
levetid uvægerligt føre til en strukturel stigning i den overordnede efterspørgsel efter 
sundhedspleje og langtidsplejeydelser”, Dette forhold forværres i visse fjerntliggende 
regioner og landdistrikter, som typisk har vanskeligt ved at sikre de nødvendige sociale 
ydelser af en tilstrækkelig kvalitet. 


Den måde, hvorpå samfundet forbereder sig på aldring, skal handle om mere end økonomiske 
spørgsmål og tjenester af høj kvalitet til overkommelige priser. Vi bliver nødt til at tænke 
over, hvordan generationerne lever sammen. Et problem er den øgede risiko for ensomhed 
og social isolation blandt både yngre og ældre, som mange oplever, ikke mindst under covid- 
19-pandemien. Selv om det er mindre synligt, er det noget, der har en reel indvirkning på 
økonomien, det sociale system og sundhedssystemet, og som fortjener de politiske 
beslutningstageres opmærksomhed. 


? Bemærk: Afhængighedsgraden beregnes som et femårigt gennemsnit af, hvilke langvarige alvorlige 
begrænsninger i de sædvanlige aktiviteter de enkelte personer selv føler, de har som følge af 
helbredsproblemer. 

Princip 16 og 18 i den europæiske søjle for sociale rettigheder handler om "retten til rettidig adgang til 
prismæssigt overkommelige forebyggende og helbredende sundhedsydelser af høj kvalitet" og "retten til 
prismæssigt overkommelig langtidspleje af høj kvalitet, herunder hjemmepleje og lokalsamfundsbaserede 
tjenesteydelser". 

5.1. Opfyldelse af den aldrende befolknings behov for sundhedspleje og langtidspleje 


Der vil som følge af demografiske ændringer være flere ældre patienter, der lider af kroniske 
sygdomme og i mange tilfælde flere forskellige sygdomme. Næsten halvdelen af personer på 
65 år eller derover oplever at have et handicap eller en langvarig aktivitetsbegrænsning. 
Derudover forekommer følgerne af klimaændringer, naturkatastrofer, miljøforringelser og 
miljøforurening i særlig høj grad at ramme ældre personers helbred. Dette øger behovet for 
sundhedspleje og andre pleje- eller hjælpeydelser. 


Selv om sundheds- og langtidsplejesystemerne skal kunne klare den øgede efterspørgsel, er 
det forskellige problemer, der kendetegner dem med hensyn til arbejdsstyrken, den sociale 
beskyttelses dækning eller kvalitetsstandarder. 


En vidtgående politisk indsats kan omfatte investering i kvalitetsydelser og infrastruktur samt 
i forskning og innovation inden for sundhedspleje, sikring af adgang til sundhedspleje, tilbud 
om attraktive arbejdsvilkår for at afhjælpe personalemanglen og øget effektivisering ved 
hjælp af innovative teknologier. Teknologiske fremskridt gør det muligt at yde visse tjenester 
og behandlinger på andre måder end på hospitaler. Generel tilvejebringelse af ambulant og 
lokal plejeinfrastruktur giver ikke blot bedre sundhedspleje og social pleje, men kan også 
give ældre mulighed for at deltage i sociale og andre aktiviteter, der fremmer trivslen. 


Der kan potentielt skabes 8 millioner job i sundheds- og socialsektoren i de kommende 10 år. 
Dette vil kræve flere specialister og opkvalificering og omskoling af arbejdstagere, hvilket 
bl.a. behandles i den pagt for færdigheder, der blev lanceret i november 2020. Der kan også 
gøres brug af personalemobilitet på tværs af grænser til at afhjælpe manglen på 
sundhedspersonale. I 2018 tegnede EU-borgere, der arbejder i en anden medlemsstat end 
deres egen sig for næsten 5 % af arbejdstyrken inden for sundheds- og langtidspleje, mens 
indvandrere fra lande uden for EU tegnede sig for næsten 9,1 %°'. Ved at integrere hensynet 
til sundheds- og langtidspleje i de eksisterende kanaler for lovlig indvandring kunne de 
færdigheder, indvandrere i EU har, måske også udnyttes bedre. 


Antallet af personer, der potentielt får brug for langtidspleje, forventes at stige fra 19,5 
millioner i 2016 til 23,6 millioner i 2030 og 30,5 millioner i 2050 i EU-27?”, Det er ikke 
længere holdbart at satse pa uformelle plejere, da det bliver sværere og sværere at fa hjælp fra 
familiemedlemmer, fordi familierne har færre børn, de bor længere væk fra hinanden, og 
kvinderne er mere aktive på arbejdsmarkedet. 


Medlemsstaterne står over for de samme problemer med hensyn til langtidspleje, bl.a. at sikre 
adgang til langtidspleje af god kvalitet og til overkommelige priser samt tilstrækkelig 
arbejdskraft. Mange med behov for pleje har ikke adgang til den, fordi udbuddet er 
utilstrækkeligt, omkostningerne for store, og de ikke nyder godt af social beskyttelse eller en 
forsikring, som gør det prismæssigt overkommeligt for dem. Uden tilstrækkelig social 
beskyttelse kan behovet for langtidspleje betyde, at den enkelte ender i fattigdom. Denne 
risiko skal sammenholdes med ønsket om systemer, der finanspolitisk set er holdbare i et 
aldrende samfund. 


*! JRC, Health care and long-term care workforce: Demographic challenges and potential contribution of 
migration and digital technology, https://publications.jrc.ec.europa.eu/repository/handle/JRC 121698. 
sg Fremskrivninger fra 2018-rapporten om aldring. 


Langtidspleje af ordentlig kvalitet er vigtig for at sikre personlig værdighed, valgmuligheder 
og trivsel og for at undgå unødvendige hospitalsindlæggelser. Der er i dag forskellige 
standarder for og fortolkninger af kvalitet i EU, og medlemsstaterne er på forskellige stadier 
af kvalitetssikringen. Det er vigtigt at være opmærksom på, at der er forskellige måder at 
levere langtidspleje af høj kvalitet på. Et udbud af tjenesteydelser i lokalsamfundet til ældre 
med behov for langtidspleje, herunder dem med handicap, kan fremme deres ret til at leve 
uafhængigt i samfundet, så længe det er muligt. Tjenesteydelser i hjemmet eller andre 
tjenester kan på den anden side sikre et udbud af plejeydelser, der overstiger de muligheder, 
lokalsamfundet kan tilbyde. 


Det er grundet lave lønninger og krævende arbejdsvilkår vanskeligt at rekruttere og fastholde 
kvalificeret arbejdskraft inden for langtidspleje. Dette lægger ekstra pres på uformelle 
plejere — ofte kvinder — der kæmper hårdt for at få plejen og det betalte arbejde til at gå opi 
en højere enhed, hvilket ofte har samfundsmæssige omkostninger, da det bl.a. kan gå ud over 
helbredet og trivslen, nedsætte deltagelsen i arbejdsmarkedet og resultere i lavere indkomst. 


Som understreget i meddelelsen om et stærkt socialt Europa for retfærdig omstilling” skal 
indførelsen af robuste systemer for langtidspleje forbedre adgangen til god langtidspleje til 
overkommelige priser og dermed sikre et værdigt liv i alderdommen og styrke 
jobmulighederne i plejeøkonomien. En fælles rapport fra Europa-Kommissionen og Udvalget 
for Social Beskyttelse, som offentliggøres i 2021, skal belyse de forskellige systemer for 
langtidspleje i EU samt følgerne af covid-19-pandemien. 


En generel indførelse af social og teknologisk innovation, f.eks. e-sundhed, mobile 
sundhedsløsninger, telepleje, integreret pleje eller mulighed for at blive boende i hjemmet, 
kunne gøre sundheds- og langtidsplejesystemerne langt mere effektive. Modeller for 
fjernovervågning i forbindelse med sundhedspleje, især dem, der omfatter patienter og 
familiemedlemmer i plejegruppen, har vist sig at have klare fordele for patienter med 
kroniske sygdomme”, 


Gennem et tæt samarbejde og udveksling af oplysninger mellem fagfolk, patienter og deres 
plejere (herunder uformelle plejere) kan man sikre en helhedsorienteret pleje, som kan 
begrænse de stigende udgifter til sundhedspleje og social pleje og samtidig bidrage til, at 
ældre kan forblive uafhængige i længere tid og øge deres trivsel. 


Sociale virksomheder og nonprofitorganisationer (især gensidige selskaber) benyttes i 
stigende grad til at levere sundhedsydelser og sociale ydelser, også til ældre. De kan være 
effektive grundet deres lokale rødder og lokalkendskab og deres klare sociale mål. 


EU støtter medlemsstaternes bestræbelser på at gøre fremskridt med langsigtede 
plejesystemer og reformer ved analysearbejde, gensidige udvekslinger, politisk vejledning og 
EU-støtte. Udfordringerne ved langtidspleje og sundhedspleje afspejles også i det europæiske 
semester. EU fremmer koordineringen af de nationale sociale sikringssystemer, således at de 
rettigheder, man har som person, når man flytter rundt i Europa, beskyttes, bl.a. adgangen til 


3 COM(2020) 14 final af 14.1.2020. 
%4 Transforming the future of ageing, SAPEA (2019) https://www.sapea.info/wp-content/uploads/tfa- 
report.pdf. 


ydelser i forbindelse med behov for langtidspleje”. Der er flere initiativer, der skal bidrage til 
at forbedre situationen for uformelle plejere og sikre tilstrækkelig betaling i sektoren, f.eks. 
direktivet om balance mellem arbejdsliv og privatliv og forslaget til et direktiv om passende 
mindstelønninger”, Analysen af pandemiens virkninger på langtidsplejen”” og vejledningen 
om, hvordan pandemien skal håndteres i langtidsplejemiljøet”, belyser de strukturelle 
svagheder i forbindelse med covid-19. 


5.2. Mobilitet, konnektivitet og tilgængelighed 


Aldrende samfund i Europa er en demografisk udvikling, der sandsynligvis vil påvirke 
mobilitetsmønstrene i fremtiden. Udbydere af offentlig transport bliver nødt til at tilpasse 
sig til det stigende antal passagerer med handicap eller nedsat førlighed og investere i 
intelligent transportinfrastruktur og køretøjer med gode adgangsforhold. Eftersom kvinder 
udgør den største del af den ældre befolkning, bør der i forbindelse med mobilitet måske 
fokuseres på de særlige behov, kvinder har for så vidt angår rejsetidspunkt og -formål, ruter, 
transportafstand og sikkerhed. 


Automatiseringen og digitaliseringen af transporten kan bidrage til at nedbringe antallet af 
ulykker, forbedre rejse- og transportaktiviteter, fremme brugen af forskellige transportformer, 
reducere energiforbruget og forureningen og optimere brugen af ressourcer og infrastruktur. 
De kan dog også gøre det lidt vanskeligt for ældre, der ikke har de digitale færdigheder, eller 
som kun har begrænset internetadgang. Det er udfordringer, der især gælder ældre i 
landdistrikterne. 


Der skal ved tilrettelæggelsen af byinfrastruktur og tjenester tages højde for, at ældre har 
forskellige behov og kapaciteter. I mange byer tages der allerede hensyn til sundhed, 
ligestilling mellem kønnene og andre forhold i mobilitetsplanerne. Tilgængelighed bidrager 
til social inklusion. Ved at tilpasse hjemmets indretning og skabe "intelligente hjem" med 
følere og automatiserede systemer til elektriske apparater, lys og varme, kan man skabe større 
sikkerhed for ældre, der bor alene, og øge produkters varighed og genbrugelighed. 


5.3. Territoriale forskelle på adgangen til pleje og tjenester 


Selv om der i de fleste EU-lande er universel dækning af en række centrale sundhedsydelser, 
er der betydelig forskel på, hvilket udvalg af tjenester landene har, og i hvilken grad 
omkostningerne hertil dækkes. Effektiv adgang til pleje kan være begrænset af økonomiske 
årsager, personalemangel, lange ventetider og uforholdsmæssig lang rejsetid til den nærmeste 
sundhedsfacilitet. Nogle medlemsstater har konstateret, at adgang til sundhedspleje i 
landdistrikter og randområder er et problem. Disse områder kaldes "lægeørkener"”, De 
regionale forskelle på adgangen til sundhedspleje er blevet endnu større under covid-19- 
pandemien. Dette gælder også adgangen til langtidsplejetjenester og -infrastruktur. 


Kort 2. Transporttid til nærmeste sundhedsfacilitet 


3 Forordning (EF) nr. 883/2004 af 29. april 2004. 

% Direktiv (EU) 2019/1158 af 20. juni 2019 og COM(2020) 682 final af 28.10.2020. 

7 En fælles rapport fra Europa-Kommissionen og Udvalget for Social Beskyttelse, som offentliggøres i 2021. 
ig https://www.ecdc.europa.eu/en/publications-data/surveillance-COVID-19-long-term-care-facilities-EU-EEA. 
3 Kilde: Eurostats onlinetabel: hlth silc 21. Se også kortet over sundhedsfaciliteter i EU. 

Teknologi kan bidrage til at forbedre adgangen til sundhedspleje for ældre i fjerntliggende 
områder. Digitale løsninger spiller en vigtig rolle for at få manglerne udbedret og bliver 
stadig mere udbredte, f.eks. fjernkonsultation. Dette kræver, at der gives oplæring og støtte i 
brugen af sådanne værktøjer. 


En lav befolkningstæthed gør det vanskeligt for kommuner i landdistrikterne at tilbyde 
omkostningseffektiv, regelmæssig og bekvem offentlig transport, som også er tilgængelig 
og økonomisk overkommelig for ældre. Hvis lokale faciliteter såsom butikker, banker, 
sundhedsfaciliteter osv. lukker, skal folk rejse længere for at få adgang til sådanne ydelser, 
hvilket risikerer at ramme ældre i landdistrikter hardest. Innovative, lokale og måske mobile 
tjenester kan bidrage til at afhjælpe manglerne og bevare adgangen til tjenester i 
tyndtbefolkede områder. 


Tekstboks 2. Alle generationers behov skal tilgodeses 


Et af de største spørgsmål i debatten om, hvordan man skal håndtere aldring, er, hvordan man 
sikrer retfærdighed på tværs af generationerne. Udfordringen består i at fastholde den rette 
grad af social beskyttelse, uden at det fører til en uforholdsmæssig stor byrde for den del af 
befolkningen, der er i den erhvervsaktive alder. Det er den del, som bliver mindre og mindre, 
og hvis bidrag er den største kilde til de sociale systemers finansiering. Der kan skabes nye 
muligheder ved at omlægge skattebyrden fra arbejde til forurening, sådan som det foreslås i 
den europæiske grønne pagt. Hvis der ikke sker yderligere reformer, vil den stigende 
diversitet i arbejdsmarkedet betyde, at der er færre personer, som er omfattet af og bidrager til 
socialbeskyttelsessystemerne. 


Der skal holdes nøje øje med, at de offentlige finanser er holdbare, især i lande med stor 
offentlig gæld. I øjeblikket tegner de samlede omkostninger til alderdomsrelaterede offentlige 
udgifter sig for mere end 25 % af BNP i EU samlet set. I 2018-rapporten om aldring 
forventedes disse omkostninger i 2070 at været steget med 1,1 procentpoint med en stigning 
på 3 procentpoint eller mere i 11 medlemsstater. Stigningen skyldes især udgifter til 
langtidspleje og sundhedspleje i overensstemmelse med behovet for at opfylde en aldrende 
befolknings behov tilstrækkeligt. Bekæmpelsen af covid-19 og de økonomiske konsekvenser 
af nedlukningen har derudover skabt yderligere vanskeligheder. 


I praksis kan stigningen i aldersrelaterede udgifter dog vise sig at blive endnu større, f.eks. 
hvis tidligere pensionsreformer omgøres, eller der vedtages nye reformer, som øger 
udgifterne. På sundheds- og langtidsplejeområdet kan teknologiske fremskridt bidrage til at 
forbedre ydelsernes kvalitet, men de kan også føre til højere udgifter. Bedre adgang til 
prismæssigt overkommelig langtidspleje kan ligeledes kræve yderligere offentlig 
finansiering. 


Finanspolitisk holdbarhed og tilstrækkelighed er to sider af samme sag, da Europa i høj grad 
ønsker at fastholde høje sociale standarder. Politiske foranstaltninger kan bidrage til at forene 
social og finanspolitisk bæredygtighed ved at forlænge arbejdslivet, gentenke 
socialbeskyttelsessystemerne og øge deres dækning. 


5.4. Solidaritet mellem generationerne skal skabe større trivsel 


Den stigende andel af ældre kan betyde, at der skal være politikker til at tackle sociale og 
følelsesmæssige behov, som f.eks. sikkerhed og socialt samvær. Socialt samvær begrænses af 

det forhold, at forskellige aldersgrupper ofte finder sammen i forskellige kvarterer og 
områder, alt efter hvilket boligbehov de har på et givent stadium i deres liv. Unge studerende 
søger ofte mod bycentrene, unge familier til forstæderne og ældre til mindre tætbefolkede 
områder i større afstand fra bycentrum. Disse aldersbetingede mønstre” kan have 
konsekvenser for samhørigheden mellem generationerne. 


Det skønnes, at omkring 30 millioner voksne i EU ofte føler sig ensomme”, Ensomhed 
berører alle aldersgrupper. Faktorer som f.eks. dårligt helbred, vanskelige økonomiske 
forhold og det at bo alene er forbundet med en højere grad af ensomhed. 


Covid-19-krisen har understreget den generelle betydning af mental sundhed. 
Nedlukningerne har haft stor betydning for meget gamle og skrøbelige personer på plejehjem, 
som ofte ikke har adgang — eller færdighederne — til at benytte elektronisk kommunikation. 
Investeringer i digitale færdigheder, udvikling af lokalsamfundet og samhørighed på tværs af 
generationer kan bidrage til, at den mentale sundhed og trivslen ikke lider skade, og at 
ulighederne mindskes. 


Ældre ved godt helbred kan ofte bidrage væsentligt til at skabe social og økonomisk værdi i 
vores samfund. Hvis ældre ikke udnytter deres kognitive færdigheder, er det ikke kun til 
skade for deres mentale og fysiske sundhed og trivsel, men også en forspildt mulighed for 
samfundet. 


Der er en ny, men stigende tendens til at indrette boliger til flere generationer, nogle gange i 
form af andelsboligforeninger. Det kan bidrage til, at ældre har selskab, at færdigheder og 
viden videregives til yngre, og at alle nyder godt af værdifuldt socialt samvær. 


13. Hvordan kan EU støtte medlemsstaternes bestræbelser på at forene behovet for 
tilstrækkelig sundheds- og langtidspleje og ønsket om finanspolitisk og økonomisk 
bæredygtighed? 


14. Hvordan kan EU hjælpe medlemsstaterne med at tackle de fælles udfordringer, 
langtidspleje giver? Hvilke mål og foranstaltninger bør forfølges gennem en EU- 
politikramme, der skal tackle udfordringer såsom tilgængelighed, kvalitet, 
overkommelige priser og arbejdsvilkår? Hvilke hensyn skal der tages til tyndtbefolkede 
områder? 

15. Hvordan kan ældre høste fordelene ved en digitalisering af mobilitet og 
sundhedsydelser? Hvordan kan man forbedre ældres adgang til offentlig transport og 
gøre den billigere og mere sikker for dem, især i landdistrikterne og de afsidesliggende 
områder? 


16. Er vi i vores politikudformning tilstrækkeligt bevidste om årsagerne til og 
konsekvenserne af ensomhed? Hvilke skridt kan der tages for at forhindre ensomhed og 
social isolation blandt ældre? Hvilken støtte kan EU give? 


“0 IRC, Demographic landscape of EU territories — challenges and opportunities in diversely ageing regions, 
https://publications.jrc.ec.europa.eu/repository/handle/JRC123046. 
“JRC, Policy brief: Loneliness — an unequally shared burden in Europe, 2019. 

17. Hvilken rolle kan boliger for flere generationer spille i planlægningen af byer og 
landdistrikter med hensyn til at tackle udfordringerne ved en aldrende befolkning? 
Hvordan kan det udnyttes bedre? 


6. Fremtidsudsigter 


Aldring og de vanskeligheder og muligheder, det indebærer, er til stede hele livet igennem, 
men vores perspektiv ændrer sig. Mange unge finder det vanskeligt at komme ind på 
arbejdsmarkedet, og den aktuelle covid-19-krise har forværret situationen. På længere sigt vil 
udsigten for de unge til, at de kan forvente at leve længere end deres bedsteforældres 
generation, nok præge mange af de valg, de træffer, bl.a. vedrørende uddannelse, arbejdsliv 
og karriereafbrydelser. Dette har igen konsekvenser for deres helbred samt deres økonomiske 
og samfundsmæssige position. Samtidig yder dagens generation af ældre de bidrag og har de 
behov og forventninger, der kendetegner deres tid. De er alle del af et samfund og en 
økonomi, som skal sikre velstand, succes og velfærd for samtlige medlemmer. Det er derfor 
både et personligt og et kollektivt ansvar at tackle de vanskeligheder og udnytte de 
muligheder, der er forbundet med at blive ældre. 


Som drøftet i denne grønbog er der mange måder, hvorpå man kan forhindre eller begrænse 
de negative konsekvenser af vores aldrende samfund. De omfatter fremme af en sund og 
aktiv alderdom, mere robuste sundheds- og plejesystemer, større effektivitet på 
arbejdsmarkedet, modernisering af den sociale beskyttelse, fremme af lovlig migration og 
integration som led i en ny politiksammensætning og generelt større produktivitet og 
effektivitet. 


EU kan klare opgaven med ældres og unges opbakning, idet man kan fremme solidariteten og 
ansvarsfølelsen mellem generationerne med de rette politikker og samtidig føre an i 
udviklingen af et understøttende og dynamisk samfund. 


Genopretnings- og resiliensfaciliteten, som er det vigtigste genopretningsinstrument i 
NextGenerationEU, skal hjælpe medlemsstaterne med opgaven og sætte dem i stand til at øge 
deres økonomiske vækstpotentiale, beskæftigelsen og den økonomiske og sociale 
modstandsdygtighed i deres vej ud af krisen. NextGenerationEU er samtidig et middel til at 
skabe støtte og retfærdighed mellem de forskellige generationer og gøre det lettere at sikre en 
bæredygtig økonomisk genopretning på mellemlang og lang sigt, som skal komme de næste 
generationer til gode, ved en kombination af medlemsstaternes ambitiøse reformer og 
investeringer. 


Det at blive ældre handler dog ikke kun om at fastholde væksten og velfærdsstaten. Det 
handler også om vores samfund som helhed og om, hvordan vi interagerer på tværs af 
generationer. Sideløbende med den politiske reaktion på de samfundsøkonomiske 
konsekvenser af et aldrende samfund, bliver vi nødt til at drøfte, hvordan vi sikrer, at alle kan 
deltage i samfundet. Dette forudsætter, at både unge og ældre deltager i debatten. 


Når alt kommer til alt, handler debatten om, hvilke politikker der skal til for at håndtere de 
vanskeligheder og muligheder, der er forbundet med alderdommen, både her og nu og på lidt 
længere sigt. Dette forudsætter, at man gør sig nye overvejelser om, hvilke konsekvenser og 
alternative muligheder der er forbundet med denne demografiske omstilling i EU, og hvilke 


23 


konsekvenser det har for Europas rolle i verden. En sådan nytænkning kunne ligge til grund 
for debatten og støtte langsigtede bæredygtige politiske valg til gavn for alle aldersgrupper. 


SÅDAN KAN DU DELTAGE I HØRINGEN 


Med denne grønbog indledes en offentlig høring på 12 uger. Kommissionen vil tage alle 
bidrag i betragtning i det videre arbejde og give feedback om resultaterne. Du opfordres til at 
indsende dit bidrag ved hjælp af det elektroniske skema, som findes på følgende adresse: 
https://ec.europa.eu/info/law/better-regulation/have-your-say/initiatives/12722-Green-Paper- 
on-Ageing. 


Den videre behandling af dine holdninger bliver lettere, hvis det elektroniske skema benyttes. 
Du kan dog også indsende et skriftligt bidrag til følgende adresse: 


Green paper on ageing 
SG.E.3 

BERL 06/270 
Europa-Kommissionen 
1049 Bruxelles/Brussel 
Belgien 

